Anzaren (Gogol)

Anzaren, d tullist i yura umyaru arusi Nikolaï Gogol ; d yiwet seg wayen yettwassnen nezzeh gar yeḍrisen-is, teffeɣ-d deg useggas n 1836 deg wammud iwumi isemma Tullisin n Saint-Petersbourg. Yella yura-tt gar 1832 d 1835. Di tazwara ugin-as-tt ad tt-yessiẓreg deg uɣmis n Umsiked n Musku, acku nnan-as d taqsiṭ ur nemɛin ur d-njebbed aṭas n imeɣriyen. Maca yesswaeḍ yessufeɣ-itt-id deg yiwet n tesɣunt (Amiran), di tuber 1836, uqbel ad tt-yesdakkel deg yiwen n wammud akked tiyaḍ am: Akebbuḍ, Aɣlad ameqqran n Nevski neɣ Ussan n umeslub. Deg tullist-a iḥekku-d umeskar ɣef yiwen unawur i d-yekker yiwwas ṣṣbeḥ yufa-d anzaren-is ulac-iten, d wayen akk i d-yemmuger d iɣeblan syin d asawen. D tullist yettusuqlen yakan ɣer teqbaylit sɣur Samir Tighzert ; zemren imeɣriyen ad tt-afen deg uzeṭṭa n Internet.

Taɣbalut : seg ublug n Samir Tighert Timuɣliwin